Endel Püüa

Endel Püüa (sündinud 7. juulil 1954 Leisi vallas) on eesti ajaloolane ja museoloog.Eesti teaduse biograafiline leksikon, 3. köide.

Elulugu
Endel Püüa on kaluri poeg.

Ta lõpetas 1972. aastal Viktor Kingissepa nimelise Kingissepa Keskkooli ja 1977. aastal Tartu Riikliku Ülikooli ajalooteaduskonna.

Töötanud Saaremaa Muuseumis 1977–1988 Saaremaa Muuseumi ekspositsiooniosakonna juhatajana ja 1988–2017 direktorina.Tulk, Mehis. Püüa andis Saaremaa muuseumi Valgele üle. Saarte Hääl, 20. detsember 2017.

Teadustöö
Uurinud Saaremaa omavalitsuste, majanduse ja fotograafia ajalugu ning massirepressioone. Kogumiku "Saaremaa Ühisgümnaasium 1865–1995" (Kuressaare, 1996) koostaja ja peatoimetaja. Saare Maavolikogu liige 1989–1993. Temalt on ilmunud üle 30 teaduspublikatsiooni, sealhulgas 2 monograafiat.

 Tunnustus 

 1997 Valgetähe medaliklassi teenetemärk
 2003 Kuressaare linna teenetemärk
 2003 Eesti Muinsuskaitse Seltsi teenetemedal
 2004 Saare maavalitsuse teeneteplaat
 2013 Hendrik Krummi nimeline kultuuristipendium

Teoseid
 Saaremaa raudtee. // Kommunismiehitaja (1982) 3.–23. VIII
 Fotograafia esimene poolsajand Kuressaares. // SV (1986) 30. VIII
 Viktor Kingissepp Kuressaares. // Kommunismiehitaja (1988), 26. I – 16. II
 Meil ei ole õigust unustada (Lossihoovi veretööst 1941. a.). // Saarte Hääl (1989), 25. V – 1. VI
 Saaremaa Uurimise Selts kui Saaremaa Muuseumi rajaja. // Saaremaa Muuseumi aastaraamat 1993–1994. Kuressaare, 1995
 Saaremaa Maakonnanõukogu (volikogu) ja maavalitsus aastail 1917–1940. // Saaremaa Muuseumi aastaraamat 1997–1998. Kuressaare, 1999
 Kuressaare linnaatlas. Linna kujunemise, linnaehituse arengu ja arhitektuuriväärtuste ülevaade (kaasautor). Tallinn, 1999
 Saaremaa fotograafid 1864–1940. Kuressaare, 2002
 Punane terror Saaremaal 1941. aastal. Kuressaare, 2006
 Transport ja side. // Saaremaa. 2. Ajalugu. Majandus. Kultuur. Tallinn, 2007
 Probleeme Eesti Vabariigi võimuorganite algusajast. // Tuna (2008) 3.

Viited

Välislingid


Kategooria:Eesti ajaloolased
Kategooria:Saaremaa Muuseumi koosseis
Kategooria:Tartu Ülikooli ajalooteaduskonna vilistlased
Kategooria:Valgetähe medaliklassi teenetemärgi kavalerid
Kategooria:Sündinud 1954